Din 2018, există în jur de 2,5 miliarde de utilizatori de smartphone-uri în lume.
Dacă am desface toate cele mai noi telefoane,
care sunt doar o parte din toate care au fost construite,
și le-am desface în părțile lor componente,
asta ar produce în jur de 85.000 de kilograme de aur,
875.000 de argint,
și 40 milioane de kilograme de cupru.
Cum a ajuns acest prețios depozit în telefoanele noastre,
și îl putem recupera?
Aurul, argintul și cuprul sunt de fapt doar câteva
dintre cele 70 de elemente chimice care constituie majoritatea smartphone-urilor.
Acestea pot fi împărțite în diverse grupuri,
două cele mai importante fiind elementele rare ale pământului
și metalele prețioase.
Elementele rare sunt 17 elemente care se găsesc în scoarța Pământului
și sunt întâlnite în multe zone din jurul lumii în concentrație mică.
Aceste elemente au proprietăți magnetice,
fosforescente,
și de conducere
care le fac cruciale pentru tehnologiile moderne.
De fapt, dintre cele 17 tipuri de metale rare,
telefoanele și alte electronice pot conține până la 16.
În smartphone-uri, acestea creează ecranul și culoarea ecranului,
ajută conductivitatea
și produc vibrațiile clasice,
printre alte lucruri.
Dar încă, pe cât de importante sunt,
extragerea acestor elemente din pământ
e asociată cu câteva efecte tulburătoare asupra mediului.
Elementele rare ale pământului se pot deseori găsi,
dar în multe locuri,
nu e fezabil economic să fie extrase din cauza concentrațiilor mici.
Deseori,
extragerea lor necesită o metodă numită exploatare la suprafață
care expune zone vaste de pământ.
Această formă de minerit distruge fâșii imense de habitate naturale
și cauzează poluarea aerului și a apei,
amenințând sănătatea comunităților din apropiere.
Un alt grup de ingrediente din smartphone-uri
vine cu riscuri ecologice similare:
acestea sunt metalele precum cuprul,
argintul,
paladiul,
aluminiul,
platina,
wolframul,
staniul,
plumbul,
și aurul.
Extragem și magneziu,
litiu,
siliciu
și potasiu pentru a face telefoane,
și toate sunt asociate cu distrugerea enormă a habitatelor,
dar și cu poluarea aerului și a apei.
Mineritul vine cu probleme sociale îngrijorătoare,
precum dislocarea la scară largă a oamenilor și a animalelor
pentru a face loc operațiunilor industriale,
și, frecvent, cu condiții precare de muncă pentru muncitori.
În final, producția de telefoane necesită și petrol,
unul dintre principalele cauze ale schimbării climatice.
Asta unește inextricabil smatphone-urile de această problemă planetară în creștere.
Și mai mult de atât,
ingredientele pe care le extragem pentru telefoanele nu sunt infinite.
Într-o zi, se vor termina pur și simplu,
și nu am descoperit încă înlocuitori eficienți pentru unele.
Cu toate acestea,
numărul telefoanelor este într-o creștere continuă;
până în 2019 se prezice că vor fi aproape de 3 miliarde de telefoane în uz.
Asta înseamnă că revalorificarea telefoanelor noastre
va deveni rapid o necesitate.
Așa că, dacă ai un telefon vechi,
poate ai vrea să iei în considerare unele opțiuni înainte să-l arunci.
Pentru a reduce risipa, ai putea să-l donezi pentru a fi refolosit,
să-l duci la într-un loc de reciclare a deșeurilor electronice,
sau caută o companie care recondiționează modele vechi.
Oricum, chiar și companiile de reciclare trebuie cercetate atent.
Așa cum producția de smartphone-uri
vine cu probleme sociale și de mediu,
la fel e și dezmembrarea lor.
Deșeurile electronice sunt uneori exportate intenționat în țări
unde munca este ieftină și condițiile de muncă sunt precare.
Imensa forță de muncă, deseori alcătuită din femei și copii,
poate fi prost plătită,
îi poate lipsi pregătirea pentru a demonta telefoanele în siguranță
și poate fi expusă la elemente ca plumbul și mercurul,
care pot afecta permanent sistemul nervos.
Telefoanele poate ajunge în gropi imense de gunoi,
eliberând substanțe toxice în sol și apă,
repetând problemele minelor de unde provin elementele.
Un telefon e mult mai mult decât pare să fie la suprafață.
Este un ansamblu de elemente din multiple țări,
asociate cu efecte negative ce au loc la scară globală.
Deci, până când cineva inventează un telefon complet sustenabil,
va trebui să ne obișnuim
cu modul în care această tehnologie afectează zone extinse și oamenii.